Polugodišnji izvještaj o izvršenju Proračuna sadrži: opći dio, posebni dio, obrazloženje i posebne izvještaje.

1. **Opći dio**

Opći dio polugodišnjeg izvještaja o izvršenju proračuna od I – VI 2025. godine sadrži tablice koje su sastavni dio ovog izvještaja a to su:

1. Sažetak Računa prihoda i rashoda i Računa financiranja
	1. Račun prihoda i rashoda
	2. Račun financiranja
2. **Posebni dio**

Posebni dio polugodišnjeg izvršenja proračuna za 2025. godinu iskazan je u tablici:

2.1. Izvještaj po programskoj klasifikaciji

1. **Obrazloženje polugodišnjeg izvještaja o izvršenju proračuna za 2025. godinu**

Obrazloženje polugodišnjeg izvještaja za 2025. godinu sastoji se od

3.1. Obrazloženja općeg dijela

- obrazloženja ostvarenja prihoda i rashoda, primitaka i izdataka

- obrazloženja ostvarenog prijenosa sredstava iz prethodnih godina i prijenosa sredstava u sljedeće obračunsko razdoblje.

Ukupno ostvareni prihodi iznose 630.052,83 €, ukupni rashodi 610.497,34 €, te je rezultat višak prihoda nad rashodima u iznosu 19.555,49 €. Preneseni višak prihoda iz prethodne godine koji je i raspoređen prvim izmjenama i dopunama proračuna za 2025. godinu iznosi 371.828,81 €. Višak prihoda koji se prenosi u slijedeće razdoblje iznosi 391.384,30 € a čine ga sredstva u iznos 200.000 € dobiven za kapitalna ulaganja Zajedničkog veća općina i dio EU sredstava za provođenje projekta Zaželi.

U razdoblju od 01. 01. do 30.06.2025. godine ostvareni su prihodi u iznosu 630.052,83 € što je 5% više nego prošle godine. Glavno povećanje odnosi se na povećanju pomoći. Smanjenje bilježimo na prihodu od poreza na dohodak što upućuje na smanjenje broja zaposlenih na području općine Negoslavci.

S druge strane imamo povećanje prihoda od pomoći u odnosu na isto razdoblje prethodne godine za 10,6%. Na povećanje prihoda utjecala je dinamika provođenja projektnih aktivnosti, a sve u skladu s ugovorenim obvezama.

Ukupni rashodi izvršeni su u iznosu 610.108,55 € i znatno su veći nego prijašnje godine i to za 77,5%.

Znatno se povećanje odnosi na kapitalnim ulaganjima i to na renoviranje Etno kuće – Dom kulture te nabavi dječjeg igrališta u općini Negoslavci.

Znatno povećanje bilježi se i na rashodima za zaposlene jer za isto razdoblje u 2025. godini zaposleno je 8 radnika više i to troje na javnim radovima i pet na projektu Zaželi.

**Izvještaj o prihodima i rashodima prema izvorima financiranja**

Iz izvora 11 Opći prihodi i primici ostvareno je 66.975,76 € ili 29% od planiranog , a u odnosu na isto razdoblje prethodne godine ostvareno je 8% manje. Planirani prihod iz ovog izvora ostvarit će se na godišnjem nivou budući se povrat poreza po godišnjoj prijavi vrši u prvoj polovini godine.

Ostvareni rashodi iz ovog izvora iznose 41.591,08 € ili 18,15% u odnosu na plan, a u odnosu na prethodnu godinu manji su za 81% iz razloga jer su se rashodi pokrivali iz ostvarenog viška prihoda.

Iz izvora 52 pomoći EU ostvareno je 187.248,82 € ili 14,74% u odnosu na plansku veličinu. Ovo ostvarenje prihoda odnosi se na EU sredstva za projekt Zaželi. Postotak izvršenja je znatno mal u odnosu na plan iz razlog što se planom planirana sredstva za izgradnju vrtića u općini Negoslavci u iznosu 800.000,00 €.

1. Posebni izvještaji

Posebni izvještaj u polugodišnjem izvršenju je Izvještaj o zaduživanju na domaćem i stranom tržištu novca i kapitala.

Općina Negoslavci u navedenom razdoblju nije se zaduživala na domaćem i stranom tržištu novca i kapitala.